Broj: 3-3/2024-6

Karlovac, 25.11.2024.

Na temelju odluke Upravnog vijeća, u skladu s ciljem Veleučilišta za olakšanjem pristupa studiju i potpori pri studiju za studente slabijeg socio-ekonomskog statusa, Veleučilište u Karlovcu donosi

**PRAVILA I KRITERIJE**

za dodjeljivanje stipendija redovitim studentima slabijeg imovinskog stanja koji studiraju na nekom od stručnih studija Veleučilišta u Karlovcu

STIPENDIJE VELEUČILIŠTA U KARLOVCU

**I. Opći uvjeti**

Za dodjelu stipendija redovitim studentima stručnih studija Veleučilišta u Karlovcu mogu se natjecati redoviti studenti državljani Republike Hrvatske koji su slabijeg imovinskog stanja i ispunjavaju sljedeće opće uvjete:

* + da nisu stariji od 26 godina,
  + studenti koji tijekom studijskog programa odlaze na međunarodne razmjene studenata na cijeli semestar ili cijelu godinu studija na drugo visoko učilište na istoj razini studija te putem koje ostvaruju pravo na financijsku potporu odnosno stipendiju iz drugog izvora, zadržavaju pravo na stipendiju Veleučilišta u Karlovcu, koja se za to vrijeme stavlja u mirovanje te se po povratku aktivira, o čemu su dužni u roku od 15 dana obavijestiti Dekanat.
  + stipendije Veleučilišta u Karlovcu namijenjene studentima slabijeg socio-ekonomskog statusa dodjeljuju se isključivo studentima kojima ukupni dohodak ostvaren u prethodnoj kalendarskoj godini po članu kućanstva mjesečno ne prelazi 420,00 eura.

1. **Pravila bodovanja**

1.1. Za studenta kojem se brat ili sestra redovito školuju izvan prebivališta priznaje se po **180** bodova za svakog takvog brata ili sestru.

1.2. Za studenta koji ima brata ili sestru predškolske dobi ili se redovito školuju u mjestu prebivališta priznaje se po **90** bodova za svakog takvog brata ili sestru.

1.3. Za studenta kojem je jedan roditelj umro, nestao ili nepoznat, priznaje se **300** bodova.

1.4. Za studenta razvedenih roditelja, a uzdržava ih jedan od roditelja (uključujući i djecu - studente iz izvanbračnih zajednica), priznaje se **150** bodova

1.5. Za studenta koji mjesečno po članu kućanstva ima manje od 100 eura priznaje se **500** bodova, od 100 do 200 eura priznaje se **350** bodova, od 200 do 300 eura priznaje se **200** bodova, od 300 do 400 eura, priznaje se **50** bodova.

1.6. Za studenta korisnika pomoći za uzdržavanje prema propisima o socijalnoj skrbi, priznaje se **200** bodova.

1.7. Za studenta čija su oba roditelja nezaposlena što se dokazuje potvrdom o nezaposlenosti koju izdaje Hrvatski zavod za zapošljavanje, priznaje se **400** bodova. Studenti kojima su roditelji umirovljenici ne ostvaruju pravo na navedene bodove.

1.8. Za studenta koji je roditelj, priznaje se **300** bodova.

1.9. Za studente koji su djeca smrtno stradalog ili nestalog hrvatskog branitelja iz Domovinskog rata u smislu Zakona o hrvatskim braniteljima iz Domovinskog rata i članovima njihovih obitelji, priznaje se **1000** bodova.

1.10. Za studente koji su djeca hrvatskog ratnog vojnog invalida ili dragovoljca iz Domovinskog rata, ili hrvatskog branitelja iz Domovinskog rata koji su u obrani suvereniteta Republike Hrvatske sudjelovali najmanje 100 dana u borbenom sektoru, u smislu Zakona o hrvatskim braniteljima iz Domovinskog rata i članovima njihovih obitelji, priznaje se **300** bodova.

1.11. Za studente koji su djeca osoba poginulih, umrlih ili nestalih u Domovinskom ratu u smislu odredaba Zakona o civilnim stradalnicima iz Domovinskog rata, priznaje se **500** bodova.

1.12. Za studente koji su djeca civilnih invalida iz Domovinskog rata u smislu odredaba Zakona o civilnim stradalnicima iz Domovinskog rata, priznaje se **300** bodova.

1.13 Pri vrednovanju prednost će imati studenti više godine studija koji imaju i dodatna postignuća (dekanova nagrada, objavljen znanstveni/stručni rad, uspjesi na natjecanjima državne ili međunarodne razine).

**III. Iznos stipendija**

Iznos stipendija studentima slabijeg socio-ekonomskog statusa za svaku akademsku godinu, na početku akademske godine, utvrđuje Upravno vijeće Veleučilišta u Karlovcu.

**IV. Provedba natječaja**

Natječaj za dodjelu stipendija studentima slabijeg socio-ekonomskog statusa raspisuje Dekan sukladno odluci Upravnog vijeća Veleučilišta u Karlovcu početkom akademske godine.

Natječaj se objavljuje na internetskoj stranici www.vuka.hr

Pristupnici su dužni dostaviti pisane prijave za dodjelu stipendija studentima slabijeg socio-ekonomskog statusa stručnih studija Veleučilišta u Karlovcu na posebnim obrascima, koji se mogu dobiti u studentskoj referadi Veleučilišta u Karlovcu ili na internetskoj adresi [www.vuka.hr](http://www.vuka.hr/)

Uz prijavu pristupnik je dužan dostaviti:

* Potvrde o visini dohotka za 2023. godinu nadležne Porezne uprave Ministarstva financija RH za sve članove zajedničkog kućanstva (uključujući i maloljetnu braću i sestre) računajući i sebe kao podnositelja zahtjeva kao dokaz izjave pod točkom 1.5.
* Potvrde o redovitom školovanju braće ili sestara izvan mjesta prebivališta kao dokaz izjave pod točkom 1.1.
* Potvrde o braći ili sestrama predškolske dobi ili koji se redovito školuju u mjestu prebivališta kao dokaz izjave pod točkom 1.2.
* Smrtni list, potvrdu o nestanku osobe te izvod iz matice rođenih koje izdaje nadležni matični ured, kao dokaz izjave pod točkom 1.3.
* Presudu o razvodu braka, kao dokaz izjave pod točkom 1.4.
* Potvrda kojom se dokazuje pravo na pomoć za uzdržavanje prema propisima o socijalnoj skrbi, kao dokaz izjave pod točkom 1.6.
* Potvrdu o nezaposlenosti roditelja koju izdaje Hrvatski zavod za zapošljavanje kao dokaz izjave pod točkom 1.7.
* Rodni list djeteta koji izdaje nadležni matični ured, kao dokaz izjave pod točkom 1.8.
* Dokaz o statusu djeteta smrtno stradalog ili nestalog hrvatskog branitelja iz Domovinskog rata, odnosno djeteta hrvatskog ratnog vojnog invalida ili dragovoljca iz Domovinskog rata, koji izdaje nadležni upravni odjel županije, kao dokaz izjave pod toč. 1.9. ili 1.10.
* Dokaz o statusu djeteta poginule, umrle ili nestale osobe u Domovinskom ratu, odnosno djeteta civilnog invalida iz Domovinskog rata, koji izdaje nadležni upravni odjel županije, kao dokaz izjave pod točkom 1.11. ili 1.12

Uz prijavu pristupnik je dužan priložiti i ostale dokumente ako su navedeni u obrascu, odnosno uputama za studente.

Student može ostvariti pravo na samo jednu kategoriju stipendije Veleučilišta u Karlovcu.

Oduka o dodjeli stipendija objavit će se na internetskoj adresi [www.vuka.hr](http://www.vuka.hr/)

Sa studentima koji su stekli pravo na stipendiju Veleučilišta u Karlovcu potpisuje se ugovor o dodjeli stipendije.

Prijave se dostavljaju **poštom** ili **osobnom predajom** s naznakom ″Natječaj za stipendiju Veleučilišta u Karlovcu″ na sljedeću adresu:

Veleučilište u Karlovcu

Trg J.J.Strossmayera 9

47000 KARLOVAC

Dekanat

Prijave s nepotpunom dokumentacijom, kao i one koje ne budu podnesene u utvrđenom roku, neće se razmatrati.